
ROMÂNIA

JUDEŢUL VRANCEA


       CONSILIUL LOCAL

AL MUNICIPIULUI FOCŞANI

H O T Ă R Â R E
privind aprobarea constituirii fondului de risc în afara bugetului local pentru acoperirea riscurilor financiare care decurg din garantarea de către Municipiul Focșani cu 10 milioane lei, la care se adaugă costurile aferente, a împrumutului contractat de către S.C. CUP S.A. Focșani, conform contractului de ipotecă nr. 579/36019/2014
               Consiliul Local al Municipiului Focşani, judeţul Vrancea, întrunit în şedinţă ordinară,

_ văzând proiectul de hotărâre iniţiat de Viceprimarul Municipiului Focşani Ionel Gabriel Necula, prin care se propune aprobarea constituirii fondului de risc în afara bugetului local pentru acoperirea riscurilor financiare care decurg din garantarea de către Municipiul Focșani cu 10 milioane lei, la care se adaugă costurile aferente, a împrumutului contractat de către S.C. CUP S.A. Focșani, conform contractului de ipotecă nr. 579/36019/2014 şi raportul întocmit de Direcţia economică înregistrat la nr. 41028/23.07.2015;

_văzând avizul favorabil al Comisiei de buget si administratie publica;

_ în conformitate cu prevederile art. 64 din Legea nr. 273/2006 privind finanţele publice locale, cu modificările şi completările ulterioare;

_ în baza art. 36 alin. (2) lit. “b”, alin. (4) lit. “ a“ şi în temeiul art. 45 alin.  (2) lit. “a” din Legea nr. 215/2001 privind administraţia publică locală, republicată, cu modificările şi completările ulterioare,

H O T Ă R Ă Ş T E:

            Art.1 Se aprobă constituirea fondului de risc în afara bugetului local pentru acoperirea riscurilor financiare care decurg din garantarea de către Municipiul Focșani cu 10 milioane lei, la care se adaugă costurile aferente, a împrumutului contractat de către S.C. CUP S.A. Focșani, conform contractului de ipotecă nr. 579/36019/2014.
             Art.2 Se aprobă nivelul comisionului de risc în procent de 2,27% din valoarea garanției totale acordate de către Municipiul Focșani, respectiv suma de 382.000 lei. 
            Art.3 Comisionul de risc se va achita de către S.C. CUP S.A. Focșani până la data de 31 august 2015 în contul de disponibil deschis la Trezoreria Municipiului Focșani pe seama Municipiului Focșani.

            Art.4 În cazul în care S.C. CUP S.A. Focșani nu achită comisionul de risc la termenul stabilit, Municipiul Focșani este îndreptățit să pretindă acestuia dobânzi și penalități de întârziere la nivelul celor prevăzute de dispozițiile legale în vigoare privind colectarea creanțelor fiscale.
            Art.5 Prezenta hotărâre va fi comunicată de către Direcţia administraţie publică locală, compartimentelor, serviciilor şi Viceprimarului Municipiului Focsani, conform legii, care va asigura executarea acesteia prin Direcţia Economică și S.C. CUP S.A. Focșani.

    PREŞEDINTE DE ŞEDINTĂ,

                                                                                        CONTRASEMNEAZĂ:
         Vrabie Cătălin                                                       SECRETARUL MUNICIPIULUI   

                                                                                                                FOCŞANI



               




             Eduard Marian Corhană
Municipiul Focşani, 30 iulie 2015                                                    

